# data[].attributes.body
Béres Judit gyakorlati fókuszú irodalomterápiás kézikönyve nemcsak azt mutatja meg, mi az irodalomterápia, hanem azt is, hogyan működik.

Életünk során előfordulhat, hogy egy-egy helyzetből nem találjuk a kiutat, elakadunk. Az irodalmi szövegek olvasása és az írás segítségével azonban új nézőpontból szemlélhetjük a bennünket foglalkoztató problémákat, jobban rálátunk arra, ami bennünk és velünk történik.

Az Élet a sorok között konkrét példáin és gyakorlatain keresztül a számunkra megfelelő megoldásokhoz vezető utakat is megismerhetjük, legyen szó mindennapi szorongásokról, önértékelésről, kapcsolati nehézségekről, a testünkhöz, a természethez, az elmúláshoz való viszonyunkról vagy éppen transzgenerációs örökségeinkről.

# data[].attributes.body
Az ​olvasás egyike azon kreatív tevékenységeknek, amelyek magasabban szervezetté teszik az emberi személyiséget, vagyis egyszerre tölt be lelki zavarokat megelőző, egészségvédelmi és fejlesztő funkciót. Olvasmányaink azzal nyújthatnak segítséget szellemi-lelki jóllétünk megtalálásához és védelméhez, hogy támpontokat adnak érzéseink azonosításához, a viselkedésünkre való rálátáshoz, önmagunk és a világ jobb megismeréséhez és megértéséhez. Az e könyv fejezeteiben bemutatott projektek egy-egy lehetséges, bevált megközelítést képviselnek az olvasásnépszerűsítés, olvasásfejlesztés és az irodalomterápia rendkívül gazdag, változatos, folyamatosan alakuló területén. A könyv fókuszában – mindegy, hogy a kisgyermek olvasóvá neveléséről, a kritikai gondolkodásról, az élő könyvtárról vagy irodalomterápiás csoportokról van-e szó – végső soron mindig az olvasás kontextusában születő önismereti és társas élmény, illetve az ennek hatására létrejövő személyiségfejlődés és életminőség-változás áll.

# data[].attributes.headline
Ella Berthoud: A tudatos olvasás művészete

# data[].attributes.subject
Ella Berthoud: A tudatos olvasás művészete

# data[].attributes.body
Az ​olvasás gyógyító ereje Arisztotelész óta ismert. Ez az egyszerű, mindennapi cselekedet olyan lelkiállapotra ösztönöz, amely éppoly létfontosságú a jóllétünk szempontjából, mint a légzés. Ella Berthoud azt vizsgálja a könyvében, hogy tudatos olvasással hogyan fejlesztheted az érzelmi intelligenciád és a személyiséged, miként találhatod meg magad egy könyvben, és hogyan nyithatod meg az elméd a fontos tanulságok előtt. Fedezd fel az olvasásban rejlő erőt meditatív gyakorlatok, lebilincselő történetek és szakértői tanácsok révén.
• Hogyan használd az olvasást az érzelmi intelligenciád fejlesztésére?
• Hogyan kell különböző módokon olvasni?
• Hogyan olvass gyerekként? – Prekoncepciók nélkül és izgalmas helyeken
• Hogyan profitálhatsz a másokkal való olvasásból?
• Hogyan találd meg magad egy könyvben, és miként emlékezz az olvasottakra?

Ella Berthoud biblioterapeuta (irodalomterapeuta), aki több mint tíz évig dolgozott a londoni székhelyű The School of Life-nál, és eközben emberek ezreinek segített megtalálni az adott életszakaszuk kérdéseire, problémáira válaszokat kínáló irodalmi szövegeket. Rendszeresen tart előadásokat a tudatos olvasás életünkre gyakorolt jótékony hatásairól. Családjával az angliai West Sussexben él.

# data[].attributes.body
Joy ​Kenward könyve éppúgy tartalmaz kreatívírás-gyakorlatokat, mint meditációs technikákat, amelyek megkönnyítik, hogy az alkotáshoz szükséges tudatos jelenlét a mindennapjaink része legyen. Legyen szó akár arról a célról, hogy az elkészült mű eladható és sikeres legyen, esetleg hogy új utakat keressünk az írásunk fejlesztésére, vagy csupán gördülékenyebben fejezzük ki magunkat, az írás tudatos, örömteli megközelítésének alkalmazása mindenképpen a segítségünkre lesz.

„Miért fontos a tudatos jelenlét a hétköznapi vagy a művészi önkifejezéshez? Mert a ma rendelkezésünkre álló végtelen információ nemcsak azt nehezíti meg, hogy eligazodjunk közöttük, hanem a létrehozásukat és kimondásukat is akadályok elé állítja. Az elménk folyamatos mozgása, kapcsolattartása a külvilággal, fantáziánk teremtő működése szintén szűrőket, kapukat és fókuszpontokat igényel annak érdekében, hogy belőlük (tartalmas) beszéd, írás, művészet váljon.
Ez a könyv ezen szűrők, kapuk és fókuszpontok kialakítását segíti azzal, hogy ötvözi a kreatív írás és a mindfulnessmeditáció technikáit. Akár tapasztalt író valaki, akár csak kedvtelésből »írogat«, vagy a belső párbeszéd céljával vezet naplót, forgathatja ezt a könyvet annak érdekében, hogy új szemléletmódot, mélyebb megértést és ezáltal teljesebb élményt nyerjen tevékenységéről, saját »íróságáról«.”

# data[].attributes.body
Az ​elmúlt harminc év során kutatások sokasága igazolta az érzelemkifejező írás testi-lelki egészségre gyakorolt pozitív hatásait. Egyre több tudományos bizonyíték támasztja alá, hogy ha fájdalmas, nehéz, traumatikus élményeinket a megfelelő időben és módon leírjuk, akkor azok kevésbé fognak nyomasztani bennünket.

Azok az emberek, akik az érzelemkifejező írást gyakorolják, boldogabbnak vallják magukat az írás után, mint előtte, többet nevetnek, a depresszió, a rágódás és az általános szorongás tünetei csökkennek, kapcsolataik minősége javulást mutat, és ritkábban kell orvoshoz fordulniuk. Az írás hatására még a krónikus betegségek is enyhülhetnek.

Ahhoz, hogy a gyógyító hatást élvezhessük, nem kell „jól” írnunk, nem kell képzettnek vagy tehetségesnek lennünk ezen a téren – még csak meg sem kell másoknak mutatnunk, amit írtunk. Ezt csakis magunknak és magunkért tesszük, azzal a céllal, hogy megkönnyebbüljünk, és életünk nehéz időszakaiban testileg-lelkileg jobb állapotba kerüljünk.

A kötet egyik szerzője, a világhírű James W. Pennebaker professzor a téma legismertebb szakértője – a nyolcvanas években végzett első kutatások is az ő nevéhez fűződnek. Szerzőtársával gyakorlatias megközelítéssel mutatják be, hogy a tudományos eredmények szerint mikor, mennyit és milyen módon érdemes írnunk ahhoz, hogy a jótékony hatásokat megtapasztalhassuk. A könyv tartalmaz egy négynapos és egy hathetes írásprogramot, valamint számos további technikát, amelyekkel szabadon kísérletezhetünk, amíg rá nem érzünk arra, hogy nekünk mi válik be a legjobban.

# data[].attributes.headline
Nicholas Mazza: Irodalomterápia - Elmélet és gyakorlat

# data[].attributes.subject
Nicholas Mazza: Irodalomterápia - Elmélet és gyakorlat

# data[].attributes.body
Az ​irodalomterápia évtizedek óta hivatalosan elismert, világszerte bizonyítottan hatékony terápiás forma, amely a nyelvben rejlő sokféle tudás és lehetőség erejével hat. Dr. Nicholas Mazza Irodalomterápia című könyve e csodálatos módszer alapműve. Harmadik, 2022-ben bővített és átdolgozott kiadásának magyar nyelvű változatát tartja kezében az olvasó.

Nicholas Mazza olyan nemzetközi hírnevű mesternek számít az irodalomterápia területén, mint Irvin D. Yalom a pszichológiában és a pszichoterápiában. A könyv többek között a metafora, a narratíva, a naplóírás, a történetmesélés, az irodalom- és biblioterápia, a költészet és a kapcsolódó művészetek terápiás vonatkozásaival és klinikai alkalmazásával foglalkozik. A kötet a szerző életművének szintézisét is adja, összefoglalva Mazza közel negyvenéves munkásságát, ami nemcsak a különféle célcsoportok irodalomterápiájának gazdag tapasztalati anyagába enged betekintést, hanem az irodalomterápia elméletének és alkalmazásának legtöbbet hivatkozott modelljét (RES-modell) is kidolgozza, és számos konkrét példán keresztül bemutatja.

Mazza műve alapos, sokrétű és izgalmas, így az irodalom terápiás alkalmazása iránt érdeklődők, a módszert éppen tanulók vagy a már terapeutaként dolgozók is kimeríthetetlen és hasznos kézikönyvként használhatják.

(Fordította: Béres Judit)

# data[].attributes.headline
Dr. Béres Judit: Azáltal gyógyulunk, hogy újraírjuk a narratívánkat

# data[].attributes.subject
Dr. Béres Judit: Azáltal gyógyulunk, hogy újraírjuk a narratívánkat

# data[].attributes.body
Sokan talán egyfajta rendhagyó könyvklubként képzelik el ezt a módszert. Valójában mi az irodalomterápia lényege, és milyen szöveg válik valódi segítő eszközzé?

Általában szépirodalmi művekkel – versekkel, novellákkal – dolgozunk, de a módszer nem korlátozódik a „magasirodalomra.” Például gyakran használunk olyan dalszövegeket is, amelyek megállják a helyüket költeményként is – tehát annyira mélyek, sokrétűek, vagy esetleg annyira sokféle jelentés található bennük, hogy végül is lehetséges versként olvasni őket. A lényeg, hogy a szöveg valamilyen módon megérintse a résztvevőket. A szövegekhez való viszony más az irodalomterápiában, mint amit általában megszokhattunk: tudatosan önismereti, személyiségfejlesztő vagy terápiás célokra használjuk őket. Gyakori az is, hogy ezt a módszert klinikai területen használják különböző terápiák kiegészítőjeként.

# data[].attributes.body
Közösségtalálás, érzelmi támasz és érzékenyítés a gyerekek és fiatalok biblioterápiájában

Béres Judit tanulmánya a biblioterápia hasznáról.

# data[].attributes.headline
Az irodalom mint tükör: az írás és az olvasás képes megváltoztatni az életünket

# data[].attributes.subject
Az irodalom mint tükör: az írás és az olvasás képes megváltoztatni az életünket

# data[].attributes.body
Az Irodalomterápia – Elmélet és gyakorlat idén tavasszal jelent meg magyarul a Multiverzum Kiadó gondozásában, majd ősszel a Margó Irodalmi Fesztiválon is bemutatták. A kötet arra hívja fel a figyelmet, hogy az irodalom nemcsak szórakozás, hanem eszköz is az önreflexióra, a kapcsolódásra és a személyes történeteink újraértelmezésére.

# data[].attributes.attachment_link.title
Az irodalom mint tükör: az írás és az olvasás képes megváltoztatni az életünket

# data[].attributes.attachment_link.description
Az irodalom mint tükör: az írás és az olvasás képes megváltoztatni az életünket - Fontos kézikönyv jelent meg az irodalom gyógyító ereje iránt érdeklődők és a segítő szakmákban dolgozók számára.

# data[].attributes.body
Ha ​olvasunk – vagy ha írunk –, összekapcsolódunk a saját belső világunkkal is. Legyen szó a kedvenc regényünkről, az épp aktuális olvasmányunkról, a saját naplónkról, az első vagy a sokadik verseskötetünkről – a háttérben számos lelki program fut. Az irodalompszichológia és az irodalomterápia ezt a kapcsolódást kutatja és használja annak érdekében, hogy a szövegek és történetek által közelebb jussunk saját tapasztalataink, gondolataink, érzelmeink megértéséhez.

De hogyan segítheti egymást szépirodalom és pszichológia? Miért szeretünk egyáltalán olvasni? Hogyan válhat olvasmányunk jó kísérőnkké egy nehéz helyzetben vagy életszakaszban? Mit árulhatnak el rólunk a meghatározó olvasmányélményeink? Mindez pedig hogyan és miért kap helyet egy rendelőben?

Jakobovits Kitti pszichológus, irodalomterapeuta imponáló szakmaisággal, mégis érthető és élvezetes formában megírt első művében többek között ezekre is keresi a választ – miközben betekintést enged a szövegek alkalmazásának és működésének izgalmas világába.

# data[].attributes.headline
Szöveglelő - Találd meg magad az irodalomban

# data[].attributes.subject
Szöveglelő - Találd meg magad az irodalomban

# data[].attributes.body
Mert ​minden az irodalommal kezdődik… az önismereti munka is. A Szöveglelő a Libertine Könyvkiadó eddigi legnagyobb és legösszetettebb vállalkozása: hiánypótló és innovatív irodalomterápiás kiadvány azoknak, akik már tudják, és azoknak is, akik talán még kételkednek abban, hogy a könyvek a legnehezebb élethelyzetekben is a segítségünkre lehetnek.

Persze csak ha a megfelelő könyvet választjuk, és hasznos választ kapunk a kérdésre: mit olvassunk?

Mit olvassunk, amikor szerelmesek vagyunk, és mit, ha éppen szakítottak velünk? Hogyan segíthet egy olvasmány a „menni vagy maradni” kérdés eldöntésében? Hatással lehet-e a függőségeinkre egy-egy szöveg? Mit érdemes olvasni, ha maga alá gyűrt a nyár végi melankólia?

Irodalom és önismeret találkozik ebben a hiánypótló és formabontó kötetben, amely a fenti kérdésekre is igyekszik választ adni. A Szöveglelő irodalomterápiás kézikönyv száz szócikket tartalmaz az alkoholizmustól a várandósságig. Ezeket gyakorló irodalomterapeuták, a Magyar Irodalomterápiás Társaság tagjai állították össze. Találunk köztük örömteli élethelyzeteket, komoly válságokat, hétköznapi problémákat és dilemmákat – mindezekhez kapcsolódva pedig megannyi regényt, verset és novellát, amelyekben magunkra ismerhetünk, amelyek árnyalhatják a véleményünket, akár segíthetnek meghozni egy-egy döntést.

Mert a megfelelő szöveget meglelni annyit tesz, mint megtalálni önmagunkat az irodalomban.

# data[].attributes.headline
Bijal Shah: Gyógyító olvasás - Irodalomterápia mindenkinek

# data[].attributes.subject
Bijal Shah: Gyógyító olvasás - Irodalomterápia mindenkinek

# data[].attributes.body
Az olvasás nem csupán menekülés a valóság elől, hanem az öngondoskodás mindenki számára elérhető és igen hatékony formája. A Gyógyító olvasás nyomon követi az irodalomterápia kialakulásának történetét, kiemelve Montaigne, Eliot és Wordsworth fontos szerepét. Olyan kliensek történetét tárja elénk, akik a nagy irodalmi művekben találtak vigaszt nehéz életszakaszokban, amikor gyásszal, kapcsolati nehézségekkel vagy betegséggel küzdöttek.
A kötet gyakorlati tanácsokkal látja el olvasóját: részletesen bemutatja az irodalomterápia működését, és olvasmánylistát kínál a különféle érzelmi- és hiányállapotok kezeléséhez. Érdemes kézbe venni a könyvet, ha szorongással küzdünk, vagy állandóan túlgondoljuk a problémákat, illetve segít a pozitív gondolkodás és kiegyensúlyozottság kialakításában.

# data[].attributes.headline
Will Storr: A történetmesélés tudománya - Hogyan hatnak agyunkra a történetek, és hogyan építsük fel azokat

# data[].attributes.subject
Will Storr: A történetmesélés tudománya - Hogyan hatnak agyunkra a történetek, és hogyan építsük fel azokat

# data[].attributes.body
„Írók, ​Will Storr könyve kötelező olvasmány! Merően forradalmi pillantás a történetmesélés hogyan-s-miértjére.” – Craig Pearce, BAFTA-nyertes forgatókönyvíró (Rómeó + Júlia)

A történetek formálnak minket azzá, akik vagyunk. Önmegvalósításra sarkallnak, és alakítják a világnézetünket. A történetmesélés emberi mivoltunk alapvető része. De hogyan működik mindez, és miként lesz valakiből a történetmesélés mestere? Miben rejlik az írói látásmód, és hogyan lehetünk képesek az elsajátítására?

Will Storr díjnyertes újságíró, regényíró, elismert kreatívírás-tanár állítása szerint a történetmondás evolúciósan belénk kódolt készség, amely jól fejleszthető, ha észreveszünk bizonyos összefüggéseket és ismétlődéseket, amelyeket fel is tár nagyszabású könyvében.

Izgalmas és naprakész pszichológiai és neurológiai kutatási eredményeket sorakoztat fel, hogy megvilágítsa a történetmesélési képesség mindenkiben működő automatizmusait, állításait pedig remek példákkal teszi befogadhatóvá Ishigurótól Bukowskin át Jane Austinig, vagy a Totál szívástól a Harry Potterig.

A tudományos háttér ismertetése mellett gyakorlati útmutatót is nyújt a drámai kérdések, a világépítés, a cselekményszálak és a befejezés kulcskérdéseihez, így legalább annyira hasznos olvasmány, mint Egri Lajos alapműve, A drámaírás művészete.

Storr írása felbecsülhetetlen értékű mindenki számára, aki bármilyen formában kreatív írással foglalkozik, vagy érdeklődik iránta, kivételes sorvezető ahhoz, hogy kiszabadíthassuk szövegalkotó elménket eddigi korlátai közül.

„Ha regényt vagy forgatókönyvet akarsz írni, olvasd el ezt a könyvet. Világos, lenyűgöző és feszesen megformált.” – The Sunday Times
„A legjobb könyv a történetmesélés mesterségéről, amelyet valaha olvastam.” – Matt Haig, New York Times bestsellerszerző
„Ritkán fordul elő, hogy egy könyv ennyire behúz, és arra késztet, hogy megkérdőjelezzek mindent, amit valaha olvastam, láttam vagy írtam. Mestermű.” – Adam Rutherford, díjnyertes író, tudós
„Storr briliánsan szövi a szálakat magas és populáris kultúra között, pár oldalon belül eljutunk a Mrs. Dallowaytől a Holtodiglanig.” – Observer